text: Listaverkið verður talmerkt og undirskrivað.
text: #000004
text: Nú hevur tú høvi at ogna tær list við politiskum broddi
text: #000005
text: Ikki øll halda, at list er politisk. Somuleiðis eru tey, sum halda, at list ikki eigur at vera politisk, at list umboðar nakað jaligt og ikki skal dragast niður á eitt so lágt støði, sum politikkur onkuntíð kann koma niður á.
text: #000006
text: Men hetta skal ikki verða ein forðing fyri, at vit aftur nú til komandi løgtingsval bjóða stuðlum og øðrum áhugaðum at ogna sær list á høgum stigi, sum eisini hevur ein avgjørdan politiskan brodd.
text: #000007
text: Aftur hesaferð eru tað listamenninir Tróndur Patursson og Carl Jóhan Jensen, sum saman hava gjørt eitt áhugavert og øðrvísi listaverk, sum Jan Andersson grafikari hevur prentað á Steinprenti.
text: #000008
text: Myndevnið í prentinum er reytt og ímyndar lívið sjálvt, tess bjørtu og minni bjørtu síður og ikki minst tráanina eftir frælsi og ljósinum, sum í tí liggur. Soleiðis lýsir listamaðurin sjálvur myndevnið, sum eisini skal síggjast sum eitt ynski um eitt skipanarligt skifti á tí politiska pallinum og eina bjartari framtíð í Føroyum.
text: #000009
text: Teksturin á listaverkinum er í handskrift Carl Jóhan Jensens og brot burtur úr einum longri kvæði, sum skaldið nýliga hevur yrkt um sitandi løgmann og hansara næstu skutulsveinar.
text: #000010
text: Listaverkið er gjørt sum stuðul til valstríð Tjóðveldis, og innkomni peningurin fer til at rinda útreiðslur til valstríðið hjá valevnum Tjóðveldis til løgtingsvalið 1. september. Tað er flokkurin, sum umsitur stuðulin, ið kemur inn.
text: #000011
text: 72 listaverk eru prentað, numrerað og signerað av báðum listamonnunum.. Hvørt verkið kostar 1600 krónur. Við rammu kostar verkið 2100 krónur. Bíleggjast kann við at senda teldupost til john@gramar.fo ella á telefon 599001.
text: #000012
text: Meira um listaverkið á Facebook.
text: #000013
text: Smátt men gott!Bilfríur miðbýurHavnin sum universitetsbýurTryggan bústað til øllTjóðveldi um alt landiðEnn eru listaverk eftir at fáaListin stuðlar valstríðiburðardyggar føroyar
text: #000014